CELEX: C2006/010/44
Language: da
Date: 2006-01-14 00:00:00
Title: Sag T-377/05: Sag anlagt den  5. oktober 2005  — Seegmuller mod Kommissionen

14.1.2006   
            
            
               DA
            
            
               Den Europæiske Unions Tidende
            
            
               C 10/22
            
         Sag anlagt den 5. oktober 2005 — Seegmuller mod Kommissionen
   (Sag T-377/05)
   (2006/C 10/44)
   Processprog: fransk
   Parter
   
      Sagsøger: Magali Seegmuller (Uccle, Belgien) [ved: avocat K. H. Hagenaar]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af ansættelsesmyndigheden ved Europa-Kommissionens afgørelse af 5. juli 2005, som forhindrer sagsøgeren i at blive overflyttet til og tiltræde en stilling ved delegationen i Guinea-Conakry som administrationschef ved nævnte delegation.
            
         
               —
            
            
               Retten fastslår, at sagsøgeren principielt har et erstatningskrav, hvis størrelse opgøres efterfølgende, som følge af den økonomiske og ikke-økonomiske skade, sagsøgte har påført hende.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, som er kontraktansat ved Kommissionen, indgav ansøgning til stillingen som administrationschef i Congo Brazzaville (stillingsopslag KOM/2004/2982/F). Den 5. januar 2005 fik hun meddelelse om, at hun havde bestået ansættelsessamtalen for udvælgelsespanelet. Sagsøgeren indvilligede efter forespørgsel fra Kommissionens GD Eksterne Forbindelser om, hvorvidt hun var indstillet på at acceptere en anden delegation, ligeledes i en overflyttelse til Guinea-Conakry.
   Sagsøgeren gennemgik i henhold til almindelig praksis en lægeundersøgelse med henblik på hendes afrejse til delegationen i Guinea-Conakry. Ved skrivelse af 17. marts 2005 konkluderede Kommissionens rådgivende læge, at sagsøgeren ikke opfyldte de for hvervet nødvendige fysiske krav. Som følge af skrivelsen underrettede GD Eksterne Forbindelser sagsøgeren om, at hendes tiltrædelse i Guinea-Conakry ikke kunne finde sted. Sagsøgeren indgav derfor en klage over sidstnævnte afgørelse, som blev afvist ved den anfægtede afgørelse af 5. juli 2005.
   Sagsøgeren har til støtte for søgsmålet gjort gældende, at direktøren for GD Eksterne Forbindelser ikke havde bemyndigelse til at træffe afgørelsen af 15. april 2005, samt at der foreligger magtfordrejning. Sagsøgeren har desuden anført, at der er anlagt åbenbart urigtige skøn af Kommissionens rådgivende læge, hvis rapport af 17. marts 2005 ifølge sagsøgeren ikke godtgør nogen forståelig sammenhæng mellem de i rapporten indeholdte lægelige konstateringer og de konklusioner, som drages heraf i rapporten.